Ir-Regolament tal-Kunsill (KE) Nru 2229/2003
tat-22 ta' Diċembru 2003
li jimponi dazju definittiv kontra l-fqigħ tas-suq u jiġbor definittivament id-dazju proviżorju impost fuq importi tas-siliku li joriġinaw fir-Russja
IL-KUNSILL TA' L-UNJONI EWROPEA,
Wara li kkonsidra t-Trattat li jistabbilixxi l-Komunità Ewropea,
Wara li kkonsidra r-Regolamnet tal-Kunsill (KE) Nru 384/96 tat-22 ta' Diċembru 1995 dwar il-protezzjoni kontra importi li jifqgħu s-suq minn pajjili mhux membri tal-Komunità Ewropea [1] (ir-Regolament bażiku), u b'mod partikolari l-Artikolu 9 tiegħu,
Wara li kkonsidra l-proposta sottomessa mill-Kummissjoni wara konsultazzjoni mal-Kumitat Konsultattiv,
Billi:
1. Il-proċedura
1.1. Miżuri proviżorji
(1) Il-Kummissjoni, bir-Regolament (KE) Nru 1235/2003 [2] ("Regolament proviżorju"), timponi miżuri proviżorji kontra l-fqigħ tas-suq fuq importi tas-siliku li joriġinaw fir-Russja. Il-miżuri ġew espressi bħala dazju ad valorem, b'firxa bejn 24,0 % u 25,2 %.
(2) Huwa mfakkar li l-investigazzjoni ta' fqigħ tas-suq u ħsara kopriet il-perjodu mill-1 ta' Ottubru 2001 sat-30 ta' Settembru 2002 ("l-perjodu investigattiv" jew "PI"). L-eżami tax-xejriet fil-kuntest ta' l-investigazzjoni ta' analiżi ta' ħsara kopra l-perjodu mill-1 ta' Jannar 1998 sa l-aħħar tal-PI ("perjodu in kunsiderazzjoni").
1.2. Miżuri oħra fis-seħħ
(3) Dazji kontra l-fqigħ tas-suq b'rata ad valorem ta' 49 % huma korrentement fis-seħħ fuq importi tas-siliku li joriġinaw fir-Repubblika Popolari taċ-Ċina ("iċ-Ċina") [3]. Reviżjoni [4] ta' dawn il-miżuri skond l-Artikolu 11(2) tar-Regolament bażiku hija kontinwa.
1.3. Proċedura sosegwenti
(4) Wara l-imposizzjoni ta' dazji proviżorji kontra l-fqigħ tas-suq, partijiet irċevew żvelar tal-fatti u l-kunsiderazzjonijiet li fuqhom ir-Regolament proviżorju ġie bażat. Xi wħud mill-partijiet issottomettew kummenti bil-miktub. Il-partijiet kollha interessati li talbu dan ingħataw opportunita li jinstemgħu mill-Kummissjoni.
(5) Il-partijiet kollha ġew mgħarrfa bil-fatti u l-konsiderazzjonijiet essenzali li fuq il-bażi tagħhom kien maħsub li tiġi rakkomandata l-imposizzjoni ta' dazji definittivi kontra l-fqigħ tas-suq u l-ġbir definittiv ta' ammonti garantiti permezz ta' dazji provi. Ingħataw ukoll perjodu li fih ikunu jistgħu jagħmlu rappreżentazzjonijiet sosegwenti għal dan l-iżvelar.
(6) Il-kummenti bil-fomm u bil-miktub sottomessi mill-partijiet interessati ġew meqjusa u, fejn xieraq, is-sejbiet definittivi ġew mibdula kif xieraq.
(7) Il-Kummissjoni kompliet tfittex i t-tagħrif kollu li qieset meħtieġ għall-għan tas-sejbiet definittivi tagħha.
(8) B'żieda maż-żjarat ta' verifikazzjoni li jkunu saru fil-fondijiet tal-kumpaniji msemmija f'reċitazzjoni 7 tar-Regolament proviżorju, għandu jiġi notat li wara l-imposizzjoni ta' miżuri proviżorji, twettqet żjara fuq il-post fil-fondijiet ta' l-utenti tal-Komunità li ġejjin:
- GE Bayer Silicones, Leverkusen, Germany,
- Raffinera Metalli Capra SpA, Brescia, Italy,
- Vedani Carlo Metalli SpA, Milan, Italy.
2. Prodott interessat u l-prodott bħalu
2.1. Prodott interessat
2.1.1. Kummenti minn produtturi esportaturi
(9) F'reċitazzjoni 9 tar-Regolament proviżorju, il-prodott interessat ġie definit bħala siliku korrentement klassifikabbli fil-kodiċi tan-NM 28046900 Xi wħud mill-esportaturi staqsew jekk fwar tas-silika, li huwa prodott sekondarju tas-silika, miksub minn proċess ta' filtrazzjoni matul il-produzzjoni tas-Siliku, huwiex kopert mill-proċedura preżenti.
(10) Għandu jiġi notat li fwar tas-silika ma jikkorrispondix għad-definizzjoni tal-prodott interessat provvdut f'reċitazzjonijiet 9 u 10 tar-Regolament proviżorju la darba huwa sempliċement prodott sekondarju mill-produzzjoni tas-siliku li jieħu l-forma ta' trab li jintuża bħala addittiv għall-konkrit. Huwa għalhekk konfermat li dan il-prodott, koperti skond il-kodiċi tan-NM ex28112200 huwa barra mill-iskop ta' din il-proċedura.
(11) Id-definizzjoni tal-prodott interessat ġie domandata minn produttur esportatur Russu, li ddikjara li hemm fil-fatt żewġ tipi distinti ta' siliku, f'din il-kodiċi tan-NM, tip maħsub għal utenti metallurġiċi u tip għal utenti kimiċi. Fl-appoġġ ta' din l-affermazzjoni, il-produttur Russu ddikjara li ż-żewġ gradi għandhom komposizzjonijiet sinifikament differenti bażati fuq il-kontenut ta' element tat-traċċar tagħhom, b'użu aħħar differenti; li hemm żewġ settijiet distinti ta' utenti li ma jikkompetux ma' xulxin; u li ma hemm l-ebda bdil bejn xulxin (interchangeability) bejn iż-żewġ gradi.
(12) L-investigazzjoni wriet li s-siliku huwa prodott fi gradi differenti u li s-siliku mibjugħ fis-suq ta' l-UE matul il-PI, sewwa jekk prodotti mill-industrija tal-Komunità u sewwa jekk importati mir-Russja, ikkontjena aktar minn 95 % siliku skond l-użin. Il-grad tas-siliku huwa stabbilit fl-ewwel post mill-persentaġġ tas-siliku, u fit-tieni post mill-element l-oħra, b'mod partikolari l-kontenut ta' ħadid u kalċju. Għal utenti speċjalisti, partikolarment utenti kimiċi, il-proporzjonijiet ta' elementi oħra tat-traċċar jistabbiixxu jekk is-siliku huwiex xieraq għall-użu maħsub. Komunement, għal utent speċjalist, is-siliku huwa fabbrikat għal ħtiġijiet speċifiċi u huwa mibjugħ biss wara proċess ta' verifika fit-tul mill-utent individwali. Madankollu, waqt li l-livell ta' elementi tat-traċċar huma importanti għal utenti kimiċi, dan mhuwiex biżżejjed biex jiġi konkluż li huwa prodott separat mis-siliku kkonsmat minn utenti metallurġiċi.
(13) Xhieda ġiet provvduta wkoll biex jintwera li l-materjal ta' grad għoli ma nbigħx esklussivament lil utenti kimiċi, u li utenti kimiċi xtraw ukoll ċerti kwantitajiet ta' l-hekk imsejjaħ siliku metallurġiku ta' grad aktar baxx. Ġie aċċettat ġeneralment ukoll li utenti bi ħtiġijiet ta' kwalità aktar baxxa, b'mod partikolari utenti metalluriġiċi sekondarji, jistgħu jużaw siliku ta' grad aktar għoli, Għalihom, il-fattur determinanti huwa l-prezz, għaliex mhumiex lesti li jħallsu primjum għas-siliku ta' grad aktar għoli milli jeħtieġu.
2.1.2. Kummenti ta' utenti
(14) Numru ta' utenti ddomandaw ukoll l-istabbilizzazzjoni proviżorja tal-prodott interessat. Is-sottomissjonijiet li saru kienu simili ħafna għal dawk irċevuti minn produtturi esportaturi, b'mod partikolari minn utenti metallurġiċi. L-utenti metallurġiċi kollha rraġunaw li hemm tliet tipi distinti ta' prodott jiġifieri kimiċi, qasma (a split) bejn standard, u siliku ta' grad baxx għal utenti metallurġiċi. Madankollu, kollha aċċettaw li kien kapaċi jużaw kull waħda minn dawn il-gradi fil-proċess ta' produzzjoni tagħhom, għalkemm jippreferixxu siliku ta' grad baxx fuq bażi ta' spejjeż. Dawn il-kummenti ġew ripetuti minn organizzazzoni ta' l-utenti metallurġiċi.
(15) Utent kimiku wieħed ikkummenta dwar il-kwistjoni tal-prodott interessat. Ikkonfermaw li s-siliku li jixtru huwa mfassal għall-ispeċifikazzjonijiet tagħhom u li l-elementi tat-traċċar fis-siliku huma l-fattur l-aktar importanti għalihom.
2.1.3. Kummenti ta' l-industrija tal-Komunità
(16) L-industrija tal-Komunità qablet ma' l-istabbilizzazzjoni proviżorja li l-gradi kollha tas-siliku li jidħlu taħt id-definizzjoni wżata fir-reċitazzjonijiet 9 u 10 tar-regolament proviżorju għandhom jitqiesu bħala l-prodott interessat. Ġibdu l-attenzjoni wkoll li ħafna mill-argumenti mhumiex imqajma fil-kuntest tal-prodott interessat imma fil-kuntest ta' l-istabbilizzazzjoni tal-prodott simili, u li l-produtturi esportaturi qed jitfixklu f'dawn iż-żewġ kwistjonijiet.
2.1.4. Konklużjoni dwar prodott interessat
(17) Is-siliku huwa prodott li huwa fabbrikat f'diversi gradi, l-ewwel nett skond il-kontenut tal-ħadid, imbagħad skond il-kontenut tal-kalċju, u it-tielet skond elementi oħra tat-traċċar. Il-proċess ta' produzzjoni impjegat fl-UE u r-Russja, jiġifieri electric arc furnaces, huwa fil-biċċa 'l kbira l-istess.
(18) Fis-suq ta' l-UE, hemm essenzalment żewġ gruppi ta' uteni differenti: utenti kimiċi li jiffabbrikaw prinċipalment silikoni, u utenti metallurġiċi li jiffabbrikaw l-aluminju. L-utenti metallurġiċi jistgħu jitqassmu għal darb oħra bejn produtturi primarji ta' l-aluminju u produtturi sekondarji (riċiklati) ta' l-aluminju. Madankollu, is-siliku kollu wżat jikkontjeni mill-inqas 95 % ta' siliku skond l-użin, u huwa tipikament 98 jew 99 % ta' siliku.
(19) Tliet gradi tas-siliku ġew identifikati, grad għoli, grad standard, u grad baxx, ibbażati fuq il-persentaġġi ta' ħadid u kalċju fis-siliku. Bejn dawn il-gradi, instab li hemm xi rikba fl-użu magħmul minn gruppi differenti ta' utenti. Huwa aċċettat ġeneralment li ma hemmx karatteristiċi fiżiċi, kimiċi, jew tekniċi li jipprevjenu produtturi sekondarji ta' l-aluminju milli jużaw xi wieħed mill-gradi tas-siliku, jew produtturi primarji ta' l-aluminju milli jużaw siliku standard jew ta' grad għoli. Ma hemmx l-istess grad ta' bdil bejn xulxin (interchangeability) fid-direzzjoni opposta, għalkemm xhieda ġiet sottomessa ta' utenti kimiċi li qed jiġu mħejjija biex jużaw siliku standard u ta' grad baxx. L-ispiża tal-gradi differenti normalment tistabbilixxi liema grad huwa wżat minn liema grupp ta' utent.
(20) L-investigazzjoni wriet, kif imsemmi fuq, li t-tipi kollha tas-siliku, minkejja xi differenzi f'termini tal-kontenut ta' elementi kimiċi oħra, għandhom l-istess karatteristiċi fiżiċi, kimiċi u tekniċi bażiċi. Fil-waqt li s-siliku jista' jintuża għal użu aħħar differenti, instab li kien hemm l-abbilta ta' sostituzzjoni għal grad akbar jew anqas bejn il-gradi differenti u l-użu differenti.
(21) Għalhekk, is-sejbiet f'reċitazzjonijiet 9 u 10 tar-Regolament proviżorju huma konfermati definittivament.
2.2. Prodott simili
(22) Wara analiżi, instab li d-dikjarazzjoni rigward in-numru ta' kontroll tal-prodott (PCN) indirizzat f'reċitazzjoni 14 tar-Regolament proviżorju irrigwardja l-paragun tal-prezz tas-siliku li joriġina fir-Russja mas-siliku prodott fil-Komunità u l-livell ta' eliminazzjoni ta' ħsara korrespondenti. Differenzi fi prezzijiet, kwalità u fl-użu ma jwasslux neċessarjament għall-konklużjoni li l-prodotti mhumiex simili. Tabilħaqq, dak li huwa mportanti f'dan il-kuntest huwa jekk it-tipi tal-prodott imsemmi jaqsmux l-istess karatteristiti fiżiċi u kimiċi bażiċi u l-użu bażiku. Id-differenzi msemmija hawn fuq se jitqiesu fil-paragun bejn prezz ta' esportazzjoni u l-valur normali u fl-istabbilizzazzjoni p.e. tqaċċit fil-prezz u l-livell ta' eliminazzjoni ta' ħsara).
(23) Produttur esportatur Russu rrefera għall-miżuri kontra l-fqigħ tas-suq korrentement imposti fuq importi tas-siliku miċ-Ċina (ara reċitazzjoni 3). B'mod partikolari, jirreferu għar-reċitazzjoni 55 tar-Regolament tal-Kunsill (KE) Nru 2496/97 li jiddikjara li "l-kwalità tal-metall tas-siliku mir-Russja u l-Ukrajna mhijiex paragunabbli għall-metall tas-siliku Ewropew jew taċ-Ċina".
(24) Bħala risposta għal dan il-punt, għandu jiġi muri li din id-dikjarazzjoni saret f'investigazzjoni li tmur lura aktar minn ħames snin, ġiet ibbażata fuq tagħrif sottomess f'dik l-investigazzjoni, u li dan mhuwiex konfermat fl-investigazzjoni korrenti. B'żieda ma' dan ir-reċitazzjoni 55 tar-Regolament imsemmi fuq titratta mal-kwistjoni ta' causality biss. Huwa ċar mill-kliem li l-prodott interessat, u tabilħaqq il-prodott simili mis-sorsi kollha, jekk huwiex iċ-Ċina, ir-Russja, l-UE, jew il-pajjiż analogu, jiġifieri n-Norveġja huwa s-siliku. Dan is-siliku jifforma prodott wieħed simili fid-definizzjoni ta' l-Artikolu 1(4) tar-Regolament bażiku. Barra minn hekk, sal-punt li differenzi ta' kwalità jistgħu jinstabu bejn produtturi differenti tas-siliku f'pajjiżi differenti, dawn id-differenzi jistgħu jitqiesu b'mod adegwat permezz ta' aġġustamenti. Huwa notat ukoll li kien hemm differenzi ta' kwalità bejn it-tipi varji esportati mir-Russja lill-Komunità.
(25) Fuq il-bażi ta' dan imsemmi fuq u fuq il-bażi tas-sejbiet ta' l-investigazzjoni, huwa konfermat li s-siliku prodott fir-Russja u mibjugħ lokalment kif ukoll dak esportat lill-Komunità, is-siliku mibjugħ fis-suq domestiku tal-pajjiż analogu, u dak fabbrikat u mibjugħ fil-Komunità mill-industrija tal-Komunità għandu l-istess karatteristiċi fiżiċi u kimiċi bażiċi. Huwa għalhekk konkluż li t-tipi kollha tal-forom tas-siliku jiffurmaw familja ta' prodott wieħed u huma meqjusa bħala prodotti simili fit-tifsira ta' l-Artikolu 1(4) tar-Regolament bażiku.
3. Fqigħ tas-suq
3.1. Valur normali
(26) Fl-assenza ta' xi kummenti ir-reċitazzjonijiet 15 sa 18 rigward trattament ta' l-ekonomija fis-suq tar-Regolament proviżorju huma konfermati.
(27) Il-prodotti esportaturi kollha għamlu sottomissjonijiet li jirraġunaw li l-ispiża ta' l-elettriku wżata fl-istadu proviżorju għandha tiġi emendata. Enfasizzaw li l-provveditur ewlieni ta' l-elettriku tagħhom huwa kumpanija li l-maġġoranza tagħha hija possjeduta mill-privat u li l-prezz baxx tiegħu jista' jiġi spjegat mill-presenza ta' l-akbar kumpless tad-dinja ta' impjanti ta' l-enerġija idro-elettriċi bbażati fuq vantaġġ paragunabbli naturali. Din il-materja ġiet investigata aktar, imma mindu nstab li l-prezzijiet ta' l-elettriku fir-Russja huma regolati u li l-prezz li talab dan il-provveditur ta' l-elettriku kien baxx ħafna, anke meta paragunat ma' provvedituri oħra ta' l-elettriku ġenerat minn impjanti ta' l-enerġija idro-elettriċi fil-pajjiż analogu n-Norveġja u anke fil-Kanada, ġie deċiż li din id-dikjarazzjoni tiġi rrifjutata u li tiġi konfermata d-deċiżjoni proviżorja li jintuża l-prezz ta' l-elettriku li jitlob provveditur ieħor ta' l-elettriku fir-Russja. Dan il-prezz instab li huwa f'linja mal-prezz l-aktar baxx ta' produtturi rappreżentattivi ta' l-elettriku li jinstabu fil-Komunità.
(28) Fl-assenza ta' xi kummenti oħra, ir-reċitazzjonijiet 19 sa 26 rigward l-istabbilizzazzjoni ta' valur normali tar-Regolament proviżorju huma konfermati.
3.2. Prezz ta' esportazzjoni
(29) Il-produtturi esportaturi irraġunaw li l-kumpaniji nvoluti fil-bejgħ tal-prodott interessat lill-KE li jinstabu barra mir-Russja huma partijiet relatati u li dawn il-kumpaniji għandhom jiġu trattati bħala entita ekonomika waħdanija flimkien mal-kumpanijiet li jinstabu fir-Russja. Iddikjaraw li l-prezz ta' esportazzjoni wżat għandu għalhekk ikun il-prezz mitlub minn dawn il-kumpaniji relatati lill-ewwel konsumatur indipendenti fil-KE.
(30) Fil-każ ta' l-importatur li jinstab fil-Komunità (Renju Unit), l-ebda xhieda ma ġiet ippreżentata li wriet li kienet relatata mal-produtturi esportatur. Id-dikjarazzjoni ġiet għalhekk irrifjutata u l-avviċinament proviżorju ta' l-istabbilizzazzjoni tal-prezz ta' esportazzjoni fuq il-bażi tal-prezz tal-bejgħ lil dan l-importatur inżamm.
(31) Fil-każ ta' l-importatur fl-Isvezja, żjara ta' verifika fuq il-post twettqet wara l-imposizzjoni tal-miżura proviżorja u nstab li din il-kumpanija kienet fil-fatt relatata mal-produttur esportatur. Għal bejgħa magħmul permezz ta' dan l-importatur, il-prezz ta' esportazzjoni kien għalhekk ibbażat fuq il-prezz ta' dan l-importatur lill-ewwel konsumatur mhux relatat fil-Komunità.
(32) Rigward l-importatur li jinstab fil-Gżejjer Verġni Brittaniċi, għandu jiġi notat l-ewwel li skond l-Artikolu 2(8) tar-Regolament bażiku il-prezz ta' esportazzjoni li jrid jintuża huwa l-"prezz attwalment imħallas jew li għad irid jiġi mħallas meta jinbiegħ għall-esportazzjoni mill-pajjiż esportatur lill-Komunità." Fi kliem ieħor, f'każijiet fejn it-transazzjoni ta' esportazzjoni lill-Komunità tinvolvi intermedjarji, mhuwiex il-prezz li finalment jiġi mitlub lill-konsumatur tal-Komunità li jgħodd (u li ħafna drabi mhuwiex magħruf lill-produttur esportatur), imma l-prezz li bih il-prodott "iħalli" l-pajjiż esportatur. Dan il-prezz jista' jkollu jiġi sottomess minn prezzijiet sosegwenti ta' bejgħ mill-ġdid b'mod partikolari jekk il-partijiet huma relatati. Rusal issottometta tagħrif ġdid li, fil-ħsieb tagħhom, ipprova din ir-relazzjoni. Madankollu, huwa meqjus li din ir-relazzjoni ma ntwerietx f'manjiera konklussiva u mhux ambigwa. Fil-fatt ma hemm l-ebda shareholding dirett bejn ir-Rusal u l-kumpanija fil-Gżejjer Verġni Brittaniċi u strutturi huma kumplessi u mhux trasparenti. Skond il-kumpanija, ir-rabta hija risultat ta' shareholding indirett imma l-ebda dokumentazzjoni verifikabbli għal dan il-għan ma ġiet sottomessa. Barra minn hekk, skond ir-Rusal il-kumpanija fil-Gżejjer Verġni Brittaniċi ma twettaqx xi attivita ekonomika fil-bejgħ jew it-tqassim tal-prodotti esportati imma hija sempliċement kumpanija letter box. Fi kliem ieħor, dan mhuwiex fil-fatt bejgħ permezz ta' parti terza. Aktar minn hekk il-kumpanija tal-Gżejjer Verġni Brittaniċi hija dik indirizzata (addressee) għal għanijiet mhux ċari ta' kontijiet. Ma hemm l-ebda mod li jiġi verifikat ir-rwol veru ta' din il-kumpanija li tinstab fil-Gżejjer Verġni Brittaniċi jew li jiġi segwit b'ċertezza suffiċjenti ċ-ċaqliq tal-ħlas. Ġie deċiż b'konsegwenza li jinżamm l-avviċinament proviżorju u li jiġi stabbiliti il-prezz ta' esportazzjoni fuq il-bażi tal-prezz tal-bejgħ lill-kumpanija fil-Gżejjer Verġni Brittaniċi.
3.3. Paragun
(33) Produttur esportatur wieħed iddikjara wkoll aġġustament għal karatteristiċi fiżiċi bażat fuq il-fatti li l-grad medju ta' siliku mibjugħ fis-suq Russu huwa ta' kwalità aktar għoli u għalhekk jinvolvi spejjeż aktar għolja ta' produzzjoni. Madankollu, il-kumpanija naqqset milli tippresenta xhieda ġdida li turi li kien hemm differenza konsistenti fil-kwalità bejn it-tipi ta' prodott mibjugħa fis-suq domestiku u dawk esportati lill-Komunità. Għalhekk, l-avviċinament proviżorju nżamm u ma sar l-ebda aġġustament għal differenzi fiżiċi.
(34) Żewġ kumpaniji rrepetew id-dikjarazzonijiet tagħhom rigward aġġustament għal kwantitajiet għall-livell ta' kummerċ. It-talba għal aġġustament għal kwantitajiet ma setgħetx titqies minħabba li l-kumpanija ma setgħetx turi li skonti jew ribassi kienu ngħataw speċifikament għax-xiri ta' kwantitajiet differenti u ladarba dawn id-differenzi fil-kwantita kienu diġa tqiesu mill-livell ta' aġġustament ta' kummerċ għal tipi differenti ta' konsumaturi mogħtija fl-istadju proviżorju. Rigward it-talba għal aġġustament addizzjonali għall-livell ta' kummerċ, il-kumpanija ma setgħetx turi li l-aġġustament li sar fl-istadju proviżorju ma kienx biżżejjed u għalhekk l-ebda aġġustament addizzjonali ma seta jingħata.
3.4. Marġini ta' fqigħ tas-suq
(35) Fl-assenza ta' xi kummenti, l-istabbilizzazzjoni tal-marġini kontra l-fqigħ tas-suq, kif deskritt f'reċitazzjonijiet 29 u 30 tar-Regolament proviżorju huma konfermata.
(36) Il-marġini definittivi ta' fqigħ tas-suq, espressi bħala persentaġġ tal-prezz ta' importazzjoni p.a.t fil-fruntiera tal-Komunità, huma kif ġej:
Kumpanija | Marġini ta' fqigħ tas-suq |
OJSC "Bratsk Aluminium Plant" (RUSAL Group) | 23,6 % |
SKU LLC, Sual Kremny-Ural and ZAO Kremny (SUAL Group) | 24,8 % |
Russia | 24,8 % |
4. Ħsara
4.1. Industrija tal-Komunità
(37) Ladarba ma ġew irċevuti l-ebda kummenti rigward id-definizzjoni ta' l-industrija tal-Komunità, il-kontenuti u l-konklużjonjiet proviżorji ta' reċitazzjonijiet 33 u 34 tar-Regolament proviżorju huma hawnhekk konfermati.
4.2. Konsum tas-siliku fil-Komunità
(38) Fl-assenza ta' xi tagħrif ġdid dwar il-konsum, is-sejbiet proviżorji kif deskritt f'reċitazzjonijiet 35 sa 36 tar-Regolament proviżorju huma konfermati.
4.3. Importi tas-siliku fil-Komunità
4.3.1. Volum u sehem tas-suq ta' importi
(39) Fl-assenza ta' xi tagħrif ġdid jew dwar l-importi tas-siliku fil-Komunità jew dwar is-sehem tagħhom fis-suq, is-sejbiet proviżorji kif deskritt f'reċitazzjonijiet 37 sa 43 tar-Regolament proviżorju huma konfermati.
4.3.2. Tqaċċit fil-prezz u tnaqqis fil-prezz
(40) Kalkoli ta' tqaċċit ġew riveduti sabiex jiġu riflessi aġġustamenti għall-livell ta' kummerċ u kwalità. Dawn l-aġġustamenti ġew stabbiliti fuq il-bażi ta' tagħrif verifikat u jikkorrespondu għal stima raġunevoli tal-valur fis-suq tad-differenzi.
(41) Marġini definittivi ta' tqaċċit wrew li tqaċċit kien 10,2 %.
(42) L-eżistenza u l-livell ta' tqaċċit għandhom jidhru fid-dawl tal-fatt li l-prezzzijiet tnaqqsu. Prezzijiet imnaqqsa sinifikament matul il-perjodu in konsiderazzjoni (- 16 %), sal-punt li ma kienux ikopru l-ispejjeż kollha ta' produzzjoni ta' l-industrija tal-Komunità matul il-PI.
4.4. Sitwazzjoni ekonomika ta' l-industrija tal-Komunità
(43) Iż-żewġ produtturi esportaturi Russi ddikjaraw li l-industrija tal-Komunità ma soffrietx ħsara materjali minħabba li ħafna mill-indikaturi ta' ħsara wrew żviluppi pożittivi. B'mod partikolari, il-produtturi esportaturi mmiraw lejn titjib fil-produzzjoni, il-kapaċita, l-utilizzazzjoni ta' kapaċita, il-volum tal-bejgħ fil-Komunità, is-sehem fis-suq, ħażniet, l-impjiet, u l-produttivita matul il-perjodu in konsiderazzjoni.
(44) Madankollu għall-indikaturi ta' ħsara, u kif abbozzat f'reċitazzjonijiet 71 u 72 tar-Regolament proviżorju, eżami aktar mill-viċin wera li l-iżviluppi pożittivi ewlenija għall-industrija tal-Komunità seħħew bejn l-1998 u l-2000. Bejn l-2000 u l-PI, kważi l-indikaturi kollha jew għolew ftit, baqgħu qegħda (stagnat), jew tabilħaqq waqgħu. Huwa matul dan il-perjodu li l-ħsara materjali soffruta mill-industrija tal-Komunità tidher l-aktar.
(45) Għandu jiġi notat li kif indikat fir-reċitazzjoni 72 tar-Regolament proviżorju it-twettieq relattivament tajjeb ta' l-industrija tal-Komunità sa l-2000 kien attribbwit għad-deċiżjonijiet meħuda mill-industrija tal-Komunità biex tinvesti f'faċilitajiet ta' produzzjoni komunitarji addizzjonali. Tabilħaqq, matul dak il-perjodu il-produzzjoni ta' l-industrija tal-Komunità, il-kapaċita ta' produzzjoni, il-volum tal-bejgħ, is-sehem fis-suq, l-impjieg u l-produttivita żdiedu. Qligħ ġie stabbilit għal 5 % tal-valur nett tal-bejgħ.
(46) Sosegwentement, u meta tiġi riflessa (mirroring) il-presenza miżjuda ta' importi li jifqgħu s-suq bi prezz baxx mir-Russja, is-sitwazzjoni ta' l-industrija tal-Komunità ddeterjorat. Sehem fis-suq, fluss ta' flus kontanti, investimenti, u ritorn fuq investimenti raw tnaqqis importanti.
(47) Barra minn dan, ix-xejra ta' l-indikaturi oħra ta' ħsara, u b'mod partikolari it-tnaqqis fil-qligħ u l-prezzijiet ta' bejgħ soffrut mill-industrija tal-Komunità matul il-perjodu in konsiderazzjoni wassal għall-konklużjoni li l-industrija tal-Komunità soffriet ħsara ta' materjal.
4.5. Konklużjoni meta ssir ħsara
(48) Għal dawn ir-raġunijiet, u fl-assenza ta' kull tagħrif ġdid li jkun jeħtieġ reviżjoni tas-sejba li l-industrija tal-Komunità soffriet ħsara materjali matul il-PI, u b'mod partikolari għal prezzijiet u qligħ, l-argumenti li jitqajmu mill-produtturi esportaturi Russi huma rrifjutati. Is-sejbiet u l-konklużjoni dikjarati f'reċitazzjonijiet 71 sa 73 tar-Regolament proviżorju huma konfernati.
5. Kaġun (caustation)
(49) Produttur esportatur Russu argumenta li anke jekk is-sejba ta' ħsara materjali tiġi konfermata, din il-ħsara ma ġietx kaġunata mill-importi Russi tas-siliku. Numru ta' fatturi oħra ġew allegati bħala l-kaġun veru tal-ħsara, jekk ikun hemm, soffruta mill-industrija tal-Komunità. Pajjiżi terzi oħra b'sehem ħafna akbar ta' importi meta paragunati mar-Russja, il-ħsara li ġġib fuqha stess l-industrija tal-Komunità, it-twettieq ta' l-esportazzjoni ta' l-industrija tal-Komunità, importi tas-siliku mill-industrija tal-Komunità nnifisha u d-differenzi fis-swieq għas-siliku kimiku u metallurġiku kollha ssemmew bħala spjegazzjonijiet għal kull ħsara soffruta mill-industrija tal-Komunità. Produttur Russu allega wkoll li kien hemm differenza ta' 16 % bejn il-prezzijiet ta' l-industrija tal-Komunità u l-prezzijiet Russi matul il-PI, u li din id-differenza hekk kbira wriet li ma hemmx l-ebda kompetizzjoni fil-prezz bejn is-siliku miż-żewġ sorsi fis-suq tal-Komunità.
5.1. Importi minn pajjiżi terzi oħra
(50) Kif abbozzat fir-reċitazzjoni 98 tar-Regolament proviżorju, importi minn numru ta' pajjiżi terzi oħra saru f'volumi ħafna akbar minn dawk mir-Russja. Madankollu, bl-eċċezzjoni taċ-Ċina, importi minn kull wieħed minn dawn il-pajjiżi fil-fatt niżżlu fil-volum bejn l-2000 u l-PI jiġifieri meta l-industrija tal-Komunità rat waqgħa fis-sitwazzjoni ekonomika tagħha. Barra minn hekk, il-prezzijiet ta' dawn l-importi l-oħra kienu fil-każijiet kollha ogħla minn dawk ta' l-importi Russi, u fejn ma qaċċtux il-prezzijiet ta' l-industrija tal-Komunità, id-differezjali fil-prezz kien limitat ħafna.
(51) Produttur esportatur Russu iddikjara li t-tagħrif mill-Eurostat ma setax jiġi fdat minħabba li ma tqiesux id-differenzi fit-taħlita tal-prodott. Ġibdu l-attenzjoni li hemm differenzi importanti fil-prezz bejn is-siliku premoninantement ta' kwalità aktar baxxa esportat mir-Russja, u s-siliku ta' kwalità ogħla minn pajjiżi terzi oħra. Aktar minn hekk, iddikjaraw li l-prezzijiet attwalment imħallsa minn utenti għas-siliku minn sorsi differenti għandhom jintużaw meta jiġu paragunati l-prezzijiet.
(52) Dan il-produttur ma' ġiebx xi xhieda f'appoġġ tad-dikjarazzjoni tiegħu. Barra minn dan, minħabba fin-nuqqas ta' fatti magħrufa (data) sostanzjali minn utenti rigward il-prezz li jħallsu għas-siliku minn pajjiżi terzi oħra, dan il-paragun fil-prezz ma setax isir. It-tagħrif disponibbli mill-Eurostat jirrappreżenta f'dawn iċ-ċirkostanzi l-aħjar sors għall-istabbilizzazzjoni ta' prezzijiet tas-siliku minn pajjiżi terzi. Rigward it-tagħrif disponibbli għar-reviżjoni parallela ta' skadenza kontra ċ-Ċina, ħareġ li l-marġini ta' tqaċċit medju li nstab meta l-prezzijiet ġew paragunati fuq bażi ta' grad bi grad kien f'linja mal-marġini li nstabet meta l-prezz ta' importazzjoni medju ta' l-Eurostat ġie paragunat mal-prezz medju ta' l-industrija tal-Komunità.
(53) Barra minn hekk, għandu jiġi notat ukoll li għal paragun bil-fier ta' prezzijiet ta' importazzjoni, il-fatti magħrufa (data) ta' l-Eurostat intużaw fil-każijiet kollha. Għar-Russja, fejn tagħrif verifikat kien disponibbli għall-PI, il-prezz veru ta' l-importi kien attwalment ftit aktar baxx minn dak reġistrat fl-Eurostat.
5.2. Ħsara self-inflicted
(54) Ġie dikjarat li l-ħsara soffruta mill-industrija tal-Komunità kienet primarjament minħabba fi prezzijiet li dejjem jiżdiedu miġrura għal kapaċitajiet ta' produzzjoni ġodda fi sforz li jiżdied is-sehem fis-suq. Għal dan l-iskop ġie dikjarat li l-industrija tal-Komunità għandha l-ispejjeż ta' produzzjoni (COP) medji l-aktar għolja fid-dinja. Din id-dikjarazzjoni ġiet ibbażata fuq paragun ta' l-ispiża verifikata ta' produzzjoni għall-industrija tal-Komunità u l-produtturi Russi f'din il-proċedura kontra spejjeż pubblikati għal pajjiżi terzi oħra. Madankollu, l-elementi ta' spiża inklużi fiċ-ċifri pubblikati ma kienux identifikati b'mod ċar u għalhekk ma kien hemm l-ebda evidenza li tindika li dawn il-COP għandhom jiġu paragunati mal-COP verifikati matul l-investigazzjoni. Tipikament deher li dawn iċ-ċifri pubblikati huma bażati fuq spiża ta' fabbrikazzjoni biss, u ma jinkludux elementi ta' spiża essenzali bħal ma huma SG & A. B'żieda ma' dan, huwa interessanti li wieħed jinnota li l-produttur Russu ma pprovdhiex xi fatti magħrufa (data) pubblikati għall-produtturi tal-Komunità. Fuq din il-bażi huwa meqjus li din id-dikjarazzjoni ma setgħetx tiġi ndirizzata u l-argumenti li tqajjmu mill-esportatur Russu ġew irrifjutati. F'appoġġ ta' dan l-avviċinament, instab li l-COP verifikati fil-pajjiż analogu, in-Norveġja, kieun fil-fatt ogħla minn dawk provvduti mill-produttur Russu. Meta aġġustat għal spejjeż sħaħ, il-COP verifikati fin-Norveġja nstabu li huwa konsistenti ma' dak ta' l-industrija tal-Komunità.
(55) Madankollu, anke jekk l-ispejjeż ta' l-industrija tal-Komunità kienu ogħla b'mod paragunabbli, dan il-fatt ma kienx se jkisser fih innifsu r-rabta bejn l-importi li jifqgħu s-suq bi prezzijiet baxxi u l-ħsara soffruta mill-industrija tal-Komunità. Kif abbozzat f'reċitazzjoni 83 tar-Regolament proviżorju, kieku l-prezzijiet ma kienux waqgħu bejn is-sena 2000 u l-PI, imbagħad l-industrija tal-Komunia ma kienitx tagħmel qligħ 1,7 %, bil-kuntrarju għal telf attwali ta' 2,1 %.
5.3. Esportazzjonijiet mill-industrija tal-Komunità
(56) Ġie dikjarat li t-tnaqqis fil-bejgħ ta' esportazzjoni mill-industrija tal-Komunità kien jagħmel impatt fuq il-qligħ tal-bejgħ ta' l-UE tagħhom. Madankollu, l-ebda xhieda ma ġiet sottomessa li tappoġġja din id-dikjarazzjoni.
(57) Il-waqgħa totali fil-bejgħ ta' esportazzjoni bejn l-1998 u l-PI irrappreżenta biss 2,3 % tal-bejgħ kollu ta' l-industrija tal-Komunità matul il-PI. L-impatt tagħhom, jekk kien hemm, fuq il-prezzijiet u l-qligħ ta' l-industrija tal-Komunità fis-suq ta' l-UE, setgħu, għalhekk kienu biss ta' natura minuri. Jista' jiġi mbassar wkoll b'mod raġunevoli li t-tnaqqis fl-esportazzjoni huwa parzjalment minħabba fid-domanda għal siliku prodott mill-Komunità matul il-PI.
5.4. Importi tas-siliku mill-industrija tal-Komunità
(58) Produtturi Russu staqsa dwar il-konklużjoni fir-reċitazzjoni 85 tar-Regolament proviżorju li kumpaniji relatati ma' l-industrija tal-Komunità, u li jixtru s-siliku, ħadu din id-deċiżjoni f'isimhom stess u mingħajr influwenza mill-industrija tal-Komunità. F'appoġġ ta' dan il-punt, ġie dikjarat li dawn il-kumpaniji relatati ma kienux permessi li jesprimu l-opinjoni tagħhom dwar il-proċedura. Dan intqal biex jiġi pruvat li dawn il-kumpaniji huma tabilħaqq kontrollati mill-industrija tal-Komunità.
(59) Il-fatt li l-kumpaniji relatati ma' l-industrija tal-Komunità ma jagħmlux kummenti għal kuntrarju ta' miżuri kontra l-fqigħ tas-suq f'din il-proċedura ma jfissirx li mhumiex liberi li jfittxu l-materji primi tagħhom stess fuq bażi ta' konsiderazzjonijiet finanzjarji. Ladarba dawn il-kumpaniji dehru li qed jixtru s-siliku mill-industrija tal-Komunità, mir-Russja, u tabilħaqq minn kull sors ieħor li xtaqu huma, il-konklużjoni fir-reċitazzjoni 85 tar-Regolament proviżorju hija hawnhekk konfermata.
5.5. Differenzi bejn is-swieq għal siliku kimiku u metallurġiku
(60) Ġie allegat li l-problemi faċċjati mill-industrija tal-Komunità mill-2000 il quddiem kienu minħabba f'waqgħa fid-domanda għal siliku ta' grad kimiku kkawżat minn waqgħa fid-domanda għall-prodotti ta' din l-industrija ta' l-utent. Ġie dikjarat li l-industrija tal-Komunità tbigħ proporzjon ogħla tas-siliku tagħha lill-dawn l-utenti kimiċi milli tbigħ lill-utenti metallurġiċi, waqt li huwa l-oppost għal produtturi esportaturi Russi. Għalhekk, minħabba li siliku Russu ma jikkompetix ma' siliku prodott fil-Komunità fis-suq kimiku, kull problema faċċjata mill-industrija tal-Komunità ma tistax tiġi attribbwita għal importi Russi.
(61) It-tabella hawn taħt tabbozza x-xejriet fil-prezzijiet u l-volumi għal bejgħ tas-siliku mill-industrija tal-Komunità lill-komsumaturi kimiċi tagħhom.
Bejgħ mill-industrija tal-Komunità lil komsumaturi kimiċi
Sors:
Industrija tal-Komunità
| 1998 | 1999 | 2000 | 2001 | IP |
Tunnellati | 48907 | 59924 | 74880 | 74435 | 69652 |
Indiċi | 100 | 123 | 153 | 152 | 142 |
EUR kull tunnellata | 1488 | 1313 | 1287 | 1316 | 1301 |
Indiċi | 100 | 88 | 86 | 88 | 87 |
(62) Minn din it-tabella, jidher li matul il-perjodu in konsiderazzjoni, il-bejgħ tas-siliku mibjugħ lil utenti kimiċi żdied b'42 % fil-volum imma waqa' b'13 % f'termini ta' prezz medju. Dan jipparaguna ma' żieda ta' 57 % fil-volum u waqa' ta' 16 % fil-prezzijiet għall-bejgħ kollu tas-siliku matul il-perjodu in konsiderazzjoni (ara Tabelli 8 u 9 tar-Regolament proviżorju).
(63) Matul il-perjodu bejn l-2000 u l-PI, meta x-xejra ta' ħsara wriet waqgħa partikolari rigward il-prezzijiet u l-qligħ, bejgħ lil utenti kimiċi waqa' b'madwar ħamest elef tunnellata mettrika (-7,0 %), imma prezzijiet medji żdiedu b' 14 EUR kull tunnellata mettrika (+ 1,1 %). Għall-bejgħ kollu ċ-ċifri paragunabbli wrew żieda ta' madwar tlett elef tunnellata mettrika (+ 2,1 %) waqt li prezzijiet medji waqgħu b' 46 EUR kull tunnellata mettrika (- 3,7 %).
(64) Għalhekk, ma kienx hemm l-ebda raġuni li wieħed jemmen li l-ħsara soffruta mill-industrija tal-Komunità kienet kaġunata minn waqgħa fil-bejgħ lill-konsumaturi kimiċi. Fil-fatt, meta titqies in-natura tal-ħsara soffruta, il-maqlub huwa veru.
(65) Għal din ir-raġuni, l-argument li hija x-xejra għall-bejgħ ta' l-industrija tal-Komunità lil konsumaturi kimiċi li kienet il-kaġun veru tal-ħsara soffruta matul il-PI huwa rrifjutat.
5.6. Kompetizzjoni fil-prezz
(66) Rigward id-differenza fil-prezz bejn is-siliku prodott fil-Komunità u s-siliku importat mir-Russja huwa konfermat li din id-differenza mhijiex ta' 16 %, kif dikjarat minn esportatur Russu, imma ta' 11 % fuq medju matul il-PI (ara reċitazzjoni 46 tar-Regolament proviżorju). Din id-differenza eżistiet minkejja waqgħat fil-prezz ta' l-industrija tal-Komunità ta' 7 % bejn l-2001 u l-PI. Dan jidher bħala indikazzjoni ċara ta' l-effett li l-prezzijiet Russi kellhom fuq dawk ta' l-industrija tal-Komunità. Li wieħed jiddikjara li tqaċċit fil-prezz kien tant kbir li ma setax kien il-kaġun tal-ħsara lill-industrija tal-Komunità ikun kontra r-raġuni (counter intuitive).
(67) Tabilħaqq, l-investigazzjoni wriet li kwantitajiet kbar tas-siliku jinbiegħu minn kemm l-industrija tal-Komunità kif ukoll mill-produtturi esportaturi Russi lill-istess konsumaturi jew konsumaturi li joperaw fl-istess settur. Huwa ċar ukoll li l-livell baxx tal-prezz Russu intuża bħala lieva (lever) minn dawn l-utenti meta jinnegozjaw prezzijiet fl-industrija tal-Komunità.
5.7. Konklużjoni dwar kaġun (causation)
(68) Fid-dawl ta' dan imsemmi fuq, l-argumenti mqajma minn produtturi esportatur Russi huma rrifjutati u s-sejbiet u l-konklużjonijiet dikjarati f'reċitazzjonijiet 101 u 102 tar-Regolament proviżorju huma konfermati.
6. Interess tal-Komunità
(69) Wara l-istabbilizzazzjoni proviżorja, li l-imposizzjoni ta' miżuri ma kienitx kontra interessi tal-Komunità, partijiet interessati ġew mistiedna li jersqu jikkoperaw fil-proċedura. Kummenti ġew irċevuti minn erba' utenti u assoċjazzjoni ta' l-utenti li kienet ikkoperat matul l-istadju proviżorju tal-proċediment. B'żieda ma' dan ħames utenti u assoċjazzjoni waħda ta' l-utenti li ma kkoperatx matul l-istadju proviżorju tal-proċedura għamlu kummenti dwar is-sejbiet proviżorji. L-ebda importatur tas-siliku ma għamel xi kumment. Tliet provvedituri ta' materji primi tal-Komunità lill-produtturi Russi kienu diġa ssottomettew kummenti fl-istadju proviżorju.
(70) Dawk il-kummenti li saru wara l-pubblikazzjoni tar-Regolament proviżorju kkonċernaw biss il-ħtieġa li tintgħamel differenza bejn siliku kimiku u metallurġiku jiġifieri fi kwistjonjiet rigward il-prodott interessat u l-prodott simili. L-utenti ma ssottomettew l-ebda kumment rigward l-impatt ta' xi miżuri jew fuq l-ispejjeż tagħhom jew fuq il-qligħ tagħhom, lanqas ma pprovdew it-tagħrif meħtieġ sabiex tkun tista' ssir din l-istima.
(71) Madankollu, wara żjarat fuq il-post lill-utenti, instab li waqt li dawn l-utenti huma kontra l-miżuri minħabba li dawn se jżidu l-ispejjeż tagħhom, kienu ġeneralment fi qbil mal-metodu li mpjegajna fl-analiżi tagħna. X'aktarx li din il-miżuri jkollha impatt fuq utenti. It-tagħrif disponibbli jindika li dazji se jżidu l-ispejjeż għal utenti metallurġiċi fl-ordni ta' 11 EUR kull tunnellata mettrika ta' prodott lest, jiġifieri b' 0,8 %.
(72) Għall-provvedituri tal-Komunità ta' materji primi, anke jekk ġie aċċettat li l-imposizzjoni ta' miżuri jista' jkollha xi konsegwenzi negattivi fuq it-turnover u l-qligħ tagħhom, l-ebda xhieda ma ġiet sottomessa li tista' twassal għall-konklużjoni li dan l-impatt ikun tali li jgħaddi l-benefiċċji mistennija għall-industrija tal-Komunità.
(73) Għalhekk, ma kien hemm l-ebda tagħrif ġdid provvdut li jista' jwassal għal sejba li l-imposizzjoni ta' miżuri definittivi jkunu kontra l-interess tal-Komunità. Għal din ir-raġuni, il-konklużjoni li ntlaħqet f'reċitazzjoni 118 tar-Regolament proviżorju hija konfermata definittivament.
7. Miżuri definittivi
(74) Bil-ħsieb tal-konklużjonijiet milħuqa rigward fqigħ tas-suq, ħsara, kaġun (causation) u interess tal-Komunità, huwa kunsidrat li miżuri definittivi kontra l-fqigħ tas-suq għandhom jiġu mposti sabiex jipprevjenu aktar ħsara milli tiġi kaġunata lill-industrija tal-Komunità mill-importi li jifqgħu s-suq mir-Russja.
7.1. Livell ta' eliminazzjoni ta' ħsara
(75) Numru ta' dikjarazzjonijiet saru rigward il-metodoloġija wżata għall-kalkolu tal-livell ta' eliminazzjoni ta' ħsara fl-istadju proviżorju.
7.1.1. Tabella tal-PCN
(76) Kif dikjarat fir-reċitazzjoni 14 tar-Regolament proviżorju, ġie dikjarat li t-tabella tan-numru ta' kontroll tal-prodott (PCN) li tidentifika t-tipi kollha tas-siliku ma tinkludix dettalji suffiċjenti tal-komposizzjoni kimika tat-tipi differenti tas-siliku u li għalhekk ma kienx possibbli li jsir paragun kif suppost tal-gradi differenti tas-siliku. Ġie għalhekk propost li t-tabella tal-PCN tiġi emendata sabiex tidentifika b'mod ċar it-tipi mportati mir-Russja meta paragunati ma dawk mibjugħa mill-industrija tal-Komunità.
(77) Kumpanija waħda ddikjarat li grad żejjed għandu jiġi nkluż biex is-siliku jiġi kopert minn kontenut ta' ħadid ta' aktar minn 0,8 %. Waqt li jista' jkun li s-siliku b'livelli għolja ta' ħadid jikkmanda prezzijiet aktar baxxi fis-suq, l-ebda xhieda ma ġiet sottomessa li turi li kien hemm differenza ċara fis-suq bejn is-siliku li jikkontjeni aktar minn 0,5 % ħadid u dak li jikkontjeni aktar minn 0,8 %. Ladarba kull differenza fil-prezz li tirrisulta minn dawn il-kontenuti differenti tal-ħadid tista', f'kull każ tiġi ndirizzata permezz ta' aġġustament fil-prezz, li tabilħaqq ingħata, din id-dikjarazzjoni ġiet irrifjutata.
(78) Il-produtturi esportaturi Russi l-oħra talbu żewġ tibdiliet lit-Tabella tal-PCT. Talbu l-ewwel nett li grad ġdid jiġi definit fejn l-elementi tat-traċċar huma l-fattur determinanti ewlieni. Ġie dikjarat wkoll li mingħajr dan l-aġġustament, siliku mibjugħ lil utenti metallurġiċi seta' jiġi paragunat mhux bil-fier ma' siliku mibjugħ lil utenti tas-siliku. Talbu wkoll li s-siliku li jikkontjenti eżattament 0,5 % ħadid jiġi klassifikat bħala ta' kwalità baxxa minflok ta' kwalità standard bħal fit-tabella korrenti tal-PCN.
(79) L-aċċettazzjoni ta' l-ewwel talba ma kienitx twassal għal Tabella tal-PCN aktar eżatta, imma minflok kienet tirrisulta fi kriterji definiti mill-inqas, b'riskju li l-partijiet interessati jkollhom grad ta' liberta fl-allokazzjoni ta' bejgħ lil PCN-ijiet partikolari. Din il-liberta tnaqqas mir-rijabblita tat-tagħrif provvdut mill-PCN u b'hekk mir-rijabbilita li tista' titpoġġa fil-livell ta' eliminazzjoni ta' ħsara. Ma hemm l-ebda xhieda li tindika li l-manteniment ta' l-istruttura korrenti tal-PCN jista' jwassal għal sejbiet foloz jew inqas eżatti. Per eżempju kalkolu ta' nuqqas fil-bejgħ (underselling) ibbażat fuq siliku standard u ta' kwalità baxxa biss jirrisulta f'marġini li nbiddlu l-aktar b'0,2 %. Għal dawn ir-raġunijiet, id-dikjarazzjoni hija rifjutata.
(80) Rigward it-tieni dikjarazzjoni, għal darb'oħra l-ebda xhieda li tappoġġja din il-bidla ma ġiet provvduta. Tabilħaqq hemm indikazzjonijiet li s-siliku li jikkontejni 0,5 % ħadid jidher bħala l-grad standard minn utenti. Għal din ir-raġuni, l-ebda bidla fit-tabella tal-PCM ma kienet kunsidrata meħtieġa.
7.1.2. Marġini ta' qligħ
(81) Instab proviżorjament li marġini ta' qligħ ta' 6,5 % fuq turnover totali tista' titqies bħala minimu xieraq li l-industrija tal-Komunità tista' tistenna li tikseb b'mod raġunevoli fl-assenza ta' fqigħ tas-suq ta' ħsara. Ġie dikjarat li din il-marġini kienet għolja wisq u li marġini ta' madwar 3 % kienet tkun aktar xierqa.
(82) It-talba li tintuża marġini ta' 3 % mhijiex ibbażata fuq il-fatti. Tabilħaqq, qligħ ta' 6,5 % huwa f'linja mal-profitti miksuba mill-industrija tal-Komunità meta kondizzjonijiet tas-suq bil-fier ipprevalew fuq is-suq tal-Komunità, jiġifieri bejn l-1998 u l-2000. Barra minn hekk, meta jitqies il-livell tal-marġini tal-fqigħ tas-suq li nstab u l-volum ta' importi mir-Russja, x'aktarx ukoll li l-industrija tal-Komunità tkun kisbet qligħ ta' għall-inqas dan il-livell matul il-PI.
7.1.3. Aġġustament ta' kwalità
(83) Produttur Russu wieħed iddikjara li s-siliku prodott f'wieħed mill-impjanti tiegħu kien ta' kwalità aktar baxxa minn dak prodott fl-impjant l-ieħor minħabba f'differenzi fil-proċess tal-produzzjoni. Għal din ir-raġuni ġie dikjarat li s-siliku ta' kwalità aktar baxxa għandu jiġi aġġustat biex jitħalla paragun bil-fier mal-prezzijiet ta' l-industrija tal-Komunità. L-aġġustament iddikjarat kien id-differenza fl-ispiża medja ta' produzzjoni bejn iż-żewġ impjanti.
(84) Huwa tabilħaqq aċċettat li hemm differenza ta' kwalità bejn iż-żewġ impjanti. Madankollu, biex kull aġġustament jiġi meritat, għandu jintwera li dawn id-differenza jagmlu impatt fuq il-prezzijiet li jistgħu jinkisbu fis-suq, f'dan il-każ l-UE. Paragun sar, għalhekk fuq bażi ta' grad bi grad sabiex wieħed jara jekk kienx hemm differenza konsistenti fil-prezzijiet tal-bejgħ miksuba bejn iż-żewġ impjanti. Għas-siliku ta' kwalità għolja, l-ebda bejgħ ma sar ta' siliku mill-impjant ta' kwalità aktar baxxa, u l-ebda aġġustament ma kien meħtieġ. Għall-grad standard, differenza ċara fil-prezz ġiet osservata, u aġġustament ta' 4 % sar għall-bejgħ ta' din il-kwalità mill-impjant rilevanti. Għas-siliku ta' kwalità baxxa, l-ebda differenza fil-prezz ma nstabet u għalhekk l-ebda aġġustament ma kien ġustifikat.
(85) It-tieni produttur Russu ddikjara li s-siliku kollu tiegħu kien ta' kwalità tant baxxa, li ma setax jiġi paragunat direttament anke mal-prezzijiet ta' siliku ta' kwalità baxxa prodott mill-industrija tal-Komunità.
(86) Huwa għal darb' oħra aċċettat li l-livell ta' ħadid b'mod partikolari huwa ogħla fis-siliku prodott minn dan il-produttur paragunat ma' dak prodott minn kemm l-industrija tal-Komunità kif ukoll mill-produttur Russu l-ieħor. Sabiex jiġi kalkolat l-effett ta' kwalità, jekk ikun hemm, fuq il-prezzijiet miksuba minn dan il-produttur fis-suq ta' l-UE, paragun sar mal-prezzijiet medji miksuba mill-produttur Russu l-ieħor, għal darb'oħra fuq bażi ta' grad bi grad.
(87) Ir-riżultati ta' dan il-paragun urew li aġġustament għall-prezzijiet tas-siliku ta' kwalità baxxa minn dan il-produttur Russu għandu jingħata sabiex ikun jista' jiġi paragunat mal-prezzijiet tas-siliku ta' kwalità baxxa prodotti mill-industrija tal-Komunità.
7.1.4. Livell ta' aġġustament ta' kummerċ
(88) Il-produtturi Russi ddikjaraw aġġustament fil-prezz li jippermetti livelli differenti ta' kummerċ għall-bejgħ ta' l-UE taghom.l Instab li produttur wieħed Russu biegħ is-siliku kollu tiegħu permezz ta' negozjant fil-Gżejjer Verġni Brittaniċi. It-tieni produtturi biegħ permezz ta' negozjant relatat fl-Isvizzera, permezz ta' negozjant mhux relatat fl-UE, u direttament lill-utenti ta' l-aħħar. L-industrija tal-Komunità biegħet kważi s-siliku kollu tagħha direttament lill-utenti ta' l-aħħar.
(89) Sabiex jiġi stabbilit jekk livell ta' aġġustament ta' kummerċ kienx ġustifikat, il-bejgħ kollu ta' l-istess grad mill-istess produttur permezz tal-mezzi differenti ta' bejgħ ġew analizzati biex jaraw kienx hemm differenzali konsistenti fil-prezz. Bħala riżultat ta' dan l-analiżi, livell ta' aġġustament ta' kummerċ ingħata għall-bejgħ kollu permezz ta' negozjant mhux relatat.
7.2. Forma u livell tad-dazju definittiv
(90) Bi qbil ma' l-Artikolu 9(4) tar-Regolament bażiku, il-miżuri definittivi kontra l-fqigħ tas-suq għandhom jiġu mposti fil-livell tal-marġini ta' fqigħ tas-suq jew ta' ħsara li jkunu nstabu, liema tkun l-aktar baxxa. Dawn il-miżuri, bħal mal-miżuri proviżorji, għandhom jieħdu l-forma ta' dazju ad valorem.
7.3. Ġbir definittiv tad-dazju proviżorju
(91) Bil-ħsieb tal-kobor tal-marġini tal-fqigħ tas-suq misjuba għal produtturi esportaturi fir-Russja u fid-dawl tal-livell tal-ħsara kkawżata lill-industrija tal-Komunità, huwa meqjus meħtieġ li l-ammonti garantiti permezz tad-dazju proviżorju kontra l-fqigħ tas-suq impost skond ir-Regolament proviżorju jiġifieri r-Regolament tal-Kummissjoni (KE) Nru 1235/2003, għandhom jinġabru definittivament sal-punt ta' l-ammont ta' dazju definittivi mposti. Fejn id-dazji definittivi huma aktar għolja mid-dazji provi, l-ammonti garantiti fil-livell tad-dazji proviżorji biss għandhom jinġabru definittivament.
(92) Kull dikjarazzjoni li titlob l-applikazzjoni ta' dawn ir-rati tad-dazju kontra l-fqigħ tas-suq ta' kumpanija individwali (p.e. wara bidla fl-isem ta' l-entita jew wara t-twaqqif ta' entitajiet ġodda ta' produzzjoni jew ta' bejgħ) għandha tiġi ndirizzata lill-Kummissjoni mill-aktar fis bit-tagħrif rilevanti kollu, b'mod partikolari kull modifika fl-attivitajiet tal-kumpanija marbuta mal-bejgħ ta' produzzjoni, bejgħ domestiku u bejgħ ta' esportazzjoni assoċjati ma' p.e. dik il-bidla fl-isem jew dik il-bidla fl-entitajiet ta' produzzjoni u ta' bejgħ. Jekk ikun xieraq, ir-Regolament se jiġi emendat kif mistħoqq billi tiġi aġġornata l-lista ta' kumpaniji li jibbenefikaw minn dazji individwali.
7.4. Undertakings
(93) Sosegwenti għall-imposizzjoni ta' miżuri proviżorji, u wara l-iżvelar ta' sejbiet definittivi, produttur esportatur wieħed fir-Russja offra li jindaħal għall-obbligu tal-prezzijiet bi qbil ma' l-Artikolu 8(1) tar-Regolament Bażiku.
(94) Il-produttur esportatur interessat huwa produttur ta' tipi differenti ta' prodott li jistgħu jinbiegħu flimkien. Dan iqajjem potenzal ta' riskju serju ta' kumpens bejn xulxin jiġifieri li xi ndħil għall-obbligu ta' prezzijiet ikunu formalment rispettat imma li l-prezzijiet għal prodotti oħra għajr dak interessat jitbaxxew meta jinbiegħu flimkien mal-prodott interessat. Dan kollu jirrendi l-impenn biex jiġi rispettat prezz minimu għas-siliku faċli biex jiġi ċirkumvent u diffiċli ħafna biex jiġi monitorjat b'mod effettiv.
(95) Għar-raġunijiet dikjarati hawn fuq, kien għalhekk konkluż li l-indħil għall-obblig tal-prezzijiet offruti sosegwenti għall-iżvelar tas-sejbiet definittivi ma setgħux jiġu aċċettati kif kienu fil-forma korrenti tagħhom. Il-partijiet interessati ġew mgħarrfa kif mistħoqq u d-defiċjenzi ta' l-indħil għall-obbligu tal-prezzijiet offruti ġew żveilati fid-dettall lill-esportaturi interessati.
ADOTTA DAN IR-REGOLAMENT:
Artikolu 1
1. Dazju definittiv kontra l-fqigħ tas-suq huwa hawnhekk impost fuq importi tas-siliku b'kontenut tas-siliku ta' inqas minn 99,99 % skond l-użin, li jidħlu fil-kodiċi tan-NM 28046900 00 li joriġinaw mir-Russja.
2. Ir-rata tad-dazju definittiv kontra l-fqigħ tas-suq applikabbli għall-prodott li jiġi prodott mill-kumpaniji msemmija hawn isfel u li joriġinaw fir-Russja għandha tkun kif ġej:
Kumpaniji | Rata ta' dazju (%) | Kodiċi TARIC Adizzjonali |
OJSC Russia Bratsk Aluminium Plant, Bratsk, Irkutsk Region, | 23,6 % | A464 |
SKU LLC, Sual-Kremny-Ural, Kamensk, Ural Region, Russia, and ZAO KREMNY, Irkutsk, Irkutsk Region, Russia | 22,7 % | A465 |
All other companies | 23,6 % | A999 |
3. Minbarra jekk speċifikat mod ieħor, id-dispożizzjonijiet fis-seħħ rigward dazji tad-dwana għandhom japplikaw.
Artikolu 2
L-ammonti garantiti permezz ta' dazji proviżorji kontra l-fqigħ tas-suq skond ir-Regolament tal-Kummissjoni (KE) Nru 1235/2003 fuq importi tas-siliku b'kontenut tas-siliku ta' inqas minn 99,99 % skond l-użin, li jidħlu fil-kodiċi tan-NM 28046900, li joriġinaw fir-Russja għandhom jinġabru definittivament bi qbil mar-regoli dikjarati hawn taħt.
L-ammonti garantiti li jaqbżu r-rata definittiva ta' dazji kontra l-fqigħ tas-suq għandhom jiġu rilaxxati. Fejn id-dazji definittivi huma ogħla mid-dazji proviżorji, l-ammonti garantiti fil-livell tad-dazji proviżorji biss għandhom jinġabru definittivament.
Artikolu 3
Dan ir-Regolament għandu jidħol fis-seħħ fil-jum ta' wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jkun jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-22 ta' Diċembru 2003.